8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 551 της 21/28 Αυγ. 1975 (ΦΕΚ Α΄ 178) Περί απαλλαγής εκ της υποχρεωτικής πλοηγήσεως Ελληνικών φορτηγών πλοίων μέχρι 500 κ.ο.χ. προερχομένων εκ λιμένος της αλλοδαπής. Έχοντες υπ’ όψει: 1.Τας διατάξεις των άρθρ.183 και 187 του Ν.Δ. 187/1973 «περί Κώδικος Δημοσίου Ναυτικού Δικαίου» (ΦΕΚ 261 Α΄ 1973). 2.Τας διατάξεις του Π.Δ. 348/1974 «περί απαλλαγής εκ της υποχρεωτικής πλοηγήσεως ενίων κατηγοριών πλοίων» (ΦΕΚ 130 Α΄ 1974). 3.Την υπ’ αριθ. 1356/7.2.1975 γνώμην του Συμβουλίου Πλοηγικής Υπηρεσίας. 4.Την υπ’ αριθ. 4/7.4.1975 γνώμην του Συμβουλίου Εμπορικού Ναυτικού. 5.Την υπ’ αριθ. 444/12.6.1975 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Εμπορικής Ναυτιλίας Υπουργών, απεφασίσαμεν και διατάσσομεν: Άρθρον μόνον.-Πλέον των υπό της διατάξεως της παρ. 1 του άρθρ. 187 του Ν.Δ. 187/1973 «περί Κώδικος Δημοσίου Ναυτικού Δικαίου» και του άρθρου μόνου του Π.Δ. 348/1974 «περί απαλλαγής-εκ της υποχρεωτικής πλοηγήσεως ενίων κατηγοριών πλοίων» (ανωτ. αριθ. 3) προβλεπομένων εξαιρέσεων πλοίων εκ της υποχρεωτικής πλοηγήσεως, εξαιρούνται ταύτης και απαλλάσονται της καταβολής πλοηγικών δικαιωμάτων και τα κάτω των 500 κόρων ολικής χωρητικότητος Ελληνικά φορτηγά πλοία τα επεκτείνοντα τους πλόας των εις λιμένας αλλοδαπής και προερχόμενα εξ αυτών. Εις τον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. 